Na podlagi 218., 227. in 228. člena Zakona o urejanju prostora (Uradni list RS, št. 61/17), 21., 24., 25. in 27. člena Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popr. in 34/19), 1. in 4. člena Pravilnika o podlagah za odmero komunalnega prispevka za obstoječo komunalno opremo na osnovi povprečnih stroškov opremljanja stavbnih zemljišč s posameznimi vrstami komunalne opreme (Uradni list RS, št. 66/18) in 16. člena Statuta občine Makole (Uradno glasilo slovenskih občin št. 2/2007, 45/2014, 64/2016) je Občinski svet Občine Makole na seji dne\_\_\_\_\_\_sprejel

**ODLOK**

**o podlagah za odmero komunalnega prispevka za obstoječo komunalno opremo na območju občine Makole**

I. UVODNE DOLOČBE

1. člen

(vsebina odloka)

(1) S tem odlokom se sprejmejo podlage za odmero komunalnega prispevka za obstoječo komunalno opremo na območju celotne občine Makole.

(2) Ta odlok določa naslednje podlage za odmero komunalnega prispevka za obstoječo komunalno opremo:

* preračun stroškov obstoječe komunalne opreme na enoto mere in
* merila za odmero komunalnega prispevka za obstoječo komunalno opremo.

(3) Merila iz prejšnjega odstavka, določena s tem odlokom so:

* razmerje med deležem gradbene parcele stavbe (Dpo) in deležem površine objekta (Dto),
* faktor namembnosti objekta (Fn),
* računski faktor površine (Fp) in
* prispevna stopnja zavezanca (psz).

(4) Ta odlok določa tudi občinske oprostitve plačila komunalnega prispevka in upoštevanje preteklih vlaganj.

2. člen

(obstoječa komunalna oprema)

(1) Komunalni prispevek za obstoječo komunalno opremo na območju občine Makole se odmerja za naslednjo komunalno opremo:

* cestno omrežje,
* vodovodno omrežje,
* kanalizacijsko omrežje za komunalno odpadno vodo in
* javne površine.

3. člen

(pomen izrazov)

Izrazi, uporabljeni v tem odloku, pomenijo enako kot v predpisu, ki ureja urejanje prostora in v uredbi, ki določa podrobnejšo vsebino odloka o podlagah za odmero komunalnega prispevka za obstoječo komunalno opremo ter odmero in izračun komunalnega prispevka.

II. PODLAGE ZA ODMERO KOMUNALNEGA PRISPEVKA ZA OBSTOJEČO KOMUNLANO OPREMO

4. člen

(preračun stroškov obstoječe komunalne opreme na enoto mere)

Stroški obstoječe komunalne opreme na enoto mere po posameznih vrstah obstoječe komunalne opreme, povzeti iz Pravilnika o podlagah za odmero komunalnega prispevka za obstoječo komunalno opremo na osnovi povprečnih stroškov opremljanja stavbnih zemljišč s posameznimi vrstami komunalne opreme, znašajo:

|  |  |  |
| --- | --- | --- |
| Obstoječa komunalna oprema | Cpo (EUR/m2) | Cto (EUR/m2) |
| Cestno omrežje | 17,50 | 48,00 |
| Vodovodno omrežje | 6,50 | 17,00 |
| Kanalizacijsko omrežje za komunalno odpadno vodo | 5,40 | 11,00 |
| Javne površine | 0,70 | 2,00 |

5. člen

(razmerje med deležem gradbene parcele stavbe (Dpo) in deležem površine objekta (Dto)

Razmerje med deležem gradbene parcele stavbe (Dpo) in deležem površine objekta (Dto), ki se upošteva pri izračunu komunalnega prispevka za obstoječo komunalno opremo, je 0,5:0,5.

6. člen

(faktor namembnosti objekta (Fn))

Faktor namembnosti objekta (Fn) za posamezne vrste objektov, kot se razvrščajo v skladu s predpisom, ki določa klasifikacijo vrst objektov CC-SI glede na namen uporabe objektov, znaša:

|  |  |  |  |
| --- | --- | --- | --- |
| CC-SI - klasifikacijska raven področja | CC-SI - klasifikacijska raven razreda | | Fn |
| Stavbe | 11 | Stanovanjske stavbe | 0,7 |
| 12 | Nestanovanjske stavbe | 0,8 |
| Gradbeni inženirski objekti | 2 | Gradbeni inženirski objekti | 1,2 |
| Drugi gradbeni posegi | 3 | Drugi gradbeni posegi | 1,2 |

7. člen

(računski faktor površine (Fp))

Računski faktor površine (Fp), znaša:

|  |  |
| --- | --- |
| Vrsta objekta | Fp |
| Vse vrste stavb | 2,5 |

8. člen

(prispevna stopnja zavezanca (psz))

Prispevna stopnja zavezanca (psz) za posamezno vrsto obstoječe komunalne opreme, je:

|  |  |
| --- | --- |
| Obstoječa komunalna oprema | psz (%) |
| Cestno omrežje | 11 |
| Vodovodno omrežje | 11 |
| Kanalizacijsko omrežje za komunalno odpadno vodo | 11 |
| Javne površine | 11 |

III. OPROSTITVE KOMUNALNEGA PRISPEVKA

9. člen

(občinske oprostitve plačila komunalnega prispevka)

(1) Komunalni prispevek se v celoti oprosti za gradnjo neprofitnih stanovanj in gradnjo posameznih vrst stavb, ki so v javnem interesu in katerih investitor je občina in so namenjene za:

* CC-SI: 1262 – muzeje in knjižnice
* CC-SI: 1263 – izobraževanje in znanstveno – raziskovalno delo
* CC-SI; 1264 – zdravstvo
* CC-SI: 1265 – šport
* CC-SI: 1272 – opravljanje obredov
* CC-SI: 1274 – gasilske domove

IV. PRETEKLA VLAGANJA

10. člen

(upoštevanje preteklih vlaganj)

(1) Pri odmeri komunalnega prispevka za obstoječo komunalno opremo se na podlagi vloge zavezanca za plačilo komunalnega prispevka upoštevajo pretekla vlaganja v obstoječo komunalno opremo v primeru:

* vlaganj zavezanca v izgradnjo posamezne vrste obstoječe komunalne opreme bodisi v obliki finančnih ali drugih sredstev.

(2) Zavezanec za plačilo komunalnega prispevka je v primeru uveljavljana preteklih vlaganj iz prejšnjega odstavka pristojnemu občinskemu organu dolžan predložiti vsa zahtevana dokazila. Pri uveljavljanju preteklih vlaganj zaradi odstranitve objekta je zavezanec dolžan predložiti podatke o odstranjenem objektu.

(3) O upoštevanju predloženih dokazil iz prejšnjega odstavka odloči pristojni občinski organ.

V. PREHODNE IN KONČNE DOLOČBE

11. člen

(dokončanje postopkov)

Postopki odmere komunalnega prispevka, začeti pred uveljavitvijo tega odloka, se končajo v skladu s predpisi, ki so veljali pred njegovo uveljavitvijo.

12. člen

(prenehanje veljavnosti)

Z dnem uveljavitve tega odloka preneha veljati: Odlok o programu opremljanja stavbnih zemljišč v Občini Makole (Uradno glasilo slovenskih občin, št. 39/2013, 59/2015)

13. člen

(začetek veljavnosti in uporabe)

Ta odlok začne veljati petnajsti dan po objavi v Uradnem glasilu slovenskih občin.

Številka: Franc Majcen

Datum: Župan

Občine Makole